CELEX: C2005/057/26
Language: lt
Date: 2005-03-05 00:00:00
Title: Byla C-500/04 Finanzgericht Düsseldorf (Vokietija) 2004 m. lapkričio 29 d. nutartimi pateiktas prašymas priimti prejudicinį sprendimą byloje „Proxxon GmbH“ prieš Oberfinanzdirektion Köln

5.3.2005   
            
            
               LT
            
            
               Europos Sąjungos oficialusis leidinys
            
            
               C 57/14
            
         Finanzgericht Düsseldorf (Vokietija) 2004 m. lapkričio 29 d. nutartimi pateiktas prašymas priimti prejudicinį sprendimą byloje „Proxxon GmbH“ prieš Oberfinanzdirektion Köln
   (Byla C-500/04)
   (2005/C 57/26)
   Proceso kalba: vokiečių
   
      Finanzgericht Düsseldorf (Vokietija) 2004 m. lapkričio 29 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2004 m. gruodžio 2 d., priimti prejudicinį sprendimą byloje „Proxxon GmbH“ prieš Oberfinanzdirektion Köln.
   
      Finanzgericht Düsseldorf prašo Teisingumo Teismo atsakyti į šiuos klausimus:
   
               1)
            
            
               ar atskirai importuoti atsuktuvų su keturbriauniais galais antgaliai, skirti sraigtams, kurių galvutėse padarytos išilginės įpjovos, kryžminės, TX (vidinės žvaigždinės) ir šešiakampės lizdinės išdrožos, išsamiau aprašyti nutartyje, turi būti klasifikuojami 8204 pozicijoje?
            
         
               2)
            
            
               ar atskirai importuotos keturbriaunės sistemos, išsamiau aprašytos nutartyje, dalys, kurios, jas naudojant, tiesiogiai su tvirtinimo elementu (veržle, sraigtu) nesiliečia, turi būti klasifikuojamos 8204 pozicijoje?
            
         
               3)
            
            
               ar atskirai importuoti keturbriaunės sistemos veržliarakčiai su sukamuoju dinamometru, išsamiau aprašyti nutartyje, turi būti klasifikuojami 8204 pozicijoje?